text: Chefer bliver fyret
  16 august 2011 kl. 08.11
  Det bliver mere og mere usikkert at være chef i landets kommuner. Mange er blevet fyret - og flere vil blive det.
  Mens der lige nu er ro om antallet af administrative medarbejdere i kommunerne, er der sket fyringer i direktionerne.
  - Afskedigelserne og omflytningerne af cheferne kommer nu, hvor kommunerne er under ekstremt hårdt økonomisk pres, siger borgmester i Horsens, Jan Trøjborg,  der er formand for kommunernes landsforening, til Jyllands-Posten.
  Selv har han fyret halvdelen af sine chefer i Horsens, så antallet af direktørere nu er nede på fire.
  - Og rationaliseringerne vil fortsætte - også på chefgangene. Ingen tvivl om det, siger Jan Trøjborg.
  